    Lẹ́yìn èyí, obìnrin náà bèèrè bí mo ti ní ìyàwó mo sì wí fún un pé n kòì tìí ní, àti pé nǹkan bẹ́ẹ̀ kò tilẹ̀ tíì sí lọ́kàn mi, ohun tí ó lékè ẹ̀mí mi kò ju pe ki ń ṣe asáájú àwọn ènìyàn mi de Òkè Ìrònú ti ń bẹ nínú Igbó Elẹ́gbẹ́je. Nígbà tí mo sọ bẹ́ẹ̀, ó rẹ́rìn-ín, ọkan mi sì bẹ̀rẹ̀ si rò pé ó ń fẹ́ ki n fẹ́ òun ni. Kìí ṣe pé ó fi ẹnu rẹ̀ sọ, èmi rò bẹ́ẹ̀ ni. Nítorí mo ti mọ̀ pé ìba díẹ̀ nínú obìnrin ni wọn lò fi ẹnu ara wọn sọ fún ọkùnrin kí ó fẹ́ àwọn, bí ìfẹ́ tilẹ̀ ń pa wọn bí ọtí, tí o tì wọ́n ká bí ẹni tí òrìṣà gùn, àti la ẹnu sọ̀rọ̀ náà jáde a máa jẹ́ ìṣòro.
    Leyin eyi, obinrin naa beere bi mo ti ni iyawo mo si wi fun un pe n koi tii ni, ati pe nnkan bee ko tile tii si lokan mi, ohun ti o leke emi mi ko ju pe ki n se asaaju awon eniyan mi de Oke Ironu ti n be ninu Igbo Elegbeje. Nigba ti mo so bee, o rerin-in, okan mi si bere si ro pe o n fe ki n fe oun ni. Kii se pe o fi enu re so, emi ro bee ni. Nitori mo ti mo pe iba die ninu obinrin ni won lo fi enu ara won so fun okunrin ki o fe awon, bi ife tile n pa won bi oti, ti o ti won ka bi eni ti orisa gun, ati la enu soro naa jade a maa je isoro.